Diari Oficial de la Generalitat Valenciana


Sumari del DOGV 6766, del 03-05-2012 (2012/4094)

RESOLUCIÓ de 3 d'abril de 2012, de la presidenta de l'Agència Valenciana del Turisme, per la qual es dóna publicitat a l'import global màxim destinat a les ajudes dirigides a les entitats locals de la Comunitat Valenciana a través de la subscripció dels convenis per a la compensació financera dels gastos de l'exercici 2010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6766

Data del DOGV
:   03-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/4094


Data del document
:   03-04-2012

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 3 d'abril de 2012, de la presidenta de l'Agència Valenciana del Turisme, per la qual es dóna publicitat a l'import global màxim destinat a les ajudes dirigides a les entitats locals de la Comunitat Valenciana a través de la subscripció dels convenis per a la compensació financera dels gastos de l'exercici 2010. [2012/4094]  
El Decret 71/2000, de 22 de maig, del Consell, de desplegament de la Llei 3/1998, de 21 de maig, de Turisme, de la Comunitat Valenciana, pel que fa als convenis que poden subscriure's entre els municipis declarats pel Consell de manera definitiva com a turístics i l'Agència Valenciana del Turisme, preveu la subscripció del conveni per a la compensació financera de determinats gastos suportats pels esmentats municipis en la seua condició de turístics.  
Durant 2011 es van tramitar les sol·licituds presentades i es van subscriure els corresponents convenis que, tal com disposa l'article 8.4 de l'esmentat Decret 71/2000, de 22 de maig, han de finançar-se amb càrrec als Pressupostos del present exercici.  
Per això, després de la publicació de la Llei 10/2011, de 30 de desembre, de Pressupostos de la Generalitat per a 2012, i segons el que establix l'article 47.11 del Decret Legislatiu de 26 de juny de 1991, del Consell, que aprova el Text Refós de la Llei d'Hisenda Pública de la Generalitat Valenciana (DOCV núm. 1588, de 17.07.1991), és procedent publicar la línia de subvenció que ha de finançar les ajudes derivades de la subscripció dels convenis per a la compensació financera dels gastos suportats pels municipis turístics de la Comunitat Valenciana durant l'exercici 2010, així com l'import global màxim que hi ha destinat.  
  
En conseqüència, vista la proposta de resolució del director de l'Agència Valenciana del Turisme, amb data 28 de març de 2012, i de conformitat amb esta, resolc:  
  
Primer  
Per a l'exercici 2012, les ajudes corresponents a la compensació financera dels gastos suportats pels municipis turístics de la Comunitat Valenciana durant 2010, es finançaran amb càrrec a la línia pressupostària SE000100, del capítol IV, Compensació financera de municipis turístics, dels Pressupostos de la Generalitat per a 2012, amb destinació a l'Agència Valenciana del Turisme, amb un import global màxim de 2.100.000,00 euros  
  
Segon  
La present resolució produirà efectes el dia de la seua firma i es procedix a la seua publicació en el Diari Oficial de la Comunitat Valenciana.  
  
València, 3 d'abril de 2012.- La presidenta de l'Agència Valenciana del Turisme: Lola Johnson Sastre.